Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: mivolta [68/1997. (XII. 29.) AB határozat, ABH 1997,
Paragraph Index: 351

21. § (4) bekezdés]. Így a jogalkotás során esetlegesen jelentkező hátrányos megkülönböztetés elleni fellépés eszközei mindenkinek rendelkezésére állnak. Az Alkotmánybíróság a ténylegesen fennálló negatív diszkriminációt a kérdéses rendelkezés megsemmisítésével szankcionálja, vagy az alkotmányellenes mulasztást elkövető szervet felhívja feladatának teljesítésére. 4.2. A jogalkalmazás során általános érvényű elv az Alkotmány 57. §-ában deklarált törvény előtti egyenlőség, amely „a személyek általános jogegyenlőségének a bírósági eljárásra való vonatkoztatása” (18/B/1994. AB határozat, ABH 1998, 570, 572.). Az Alkotmánybíróság arra is rámutatott, hogy az Alkotmány 57. § (1) bekezdése „a törvény előtti egyenlőséget jogérvényesítési szempontból deklarálja, tehát valójában eljárásjogi garancia arra, hogy jogainak érvényesítése tekintetében a bíróság (törvény) előtt mindenki egyenlő eséllyel rendelkezik”. (191/B/1996. AB határozat, ABH 1997, 629, 631.) A bíróságok és hatóságok

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes